Sakina Karchaoui

Sakina Karchaoui (alizaliwa 26 Januari 1996)ni mchezaji wa mpira wa miguu kutoka Ufaransa ambaye anacheza kama beki wa kushoto wa klabu ya Division 1 Féminine Paris Saint-Germain na timu ya taifa ya Ufaransa.

 Maisha ya awali 
Mzaliwa wa Salon-de-Provence, katika eneo la Provence nchini Ufaransa, Karchaoui alilelewa katika mji wa karibu wa Miramas na wazazi wake wa Morocco. Alianza kucheza mpira wa miguu katika mtaa wake na wavulana. Baada ya miaka miwili katika klabu ya huko, US Miramas, alijiunga na Montpellier.

 Kazi 

 Montpellier 
Karchaoui alipata mechi yake ya kwanza kwa Montpellier mnamo Novemba 2012 wakati wa ushindi wa 6-0 dhidi ya Vendenheim. Katika msimu wa 2013-14 ,Karchaoui aliichezea klabu hiyo mechi sita, na kufikisha jumla ya dakika 475 uwanjani. Alichezea Montipellier kwanzia 2012 hadi 2020.

 Lyon 
Mnamo tarehe 24 Juni 2020, mabingwa watetezi wa ligi mara kumi na nne Lyon walitangaza kutia saini kwa Karchaoui kwa msimu wa 2020-21. 

 Paris Saint-Germain 
Mnamo tarehe 10 Julai 2021, mabingwa watetezi wa ligi Paris Saint-Germain walitangaza kumtia saini Karchaoui kwa mkataba wa miaka mitatu.

 Kimataifa 
Karchaoui aliitwa kwenye timu ya taifa ya wanawake kwa mara ya kwanza Aprili 2016. 

 Marejeo 


Jamii:Wanawake wa Ufaransa
Jamii:Wachezaji mpira wa Ufaransa
Jamii:Waliozaliwa 1996